బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ధోనీని వెనక్కి నెట్టిన సురేశ్ రైనా
మహేంద్ర సింగ్ ధోనీ లేని సమయం చూసి సురేశ్ రైనా చెలరేగిపోతున్నాడు. చాలా కాలం తరవాత మళ్లీ భారత టీ20 జట్టులోకి వచ్చిన రైనా.. వచ్చిన అవకాశాన్ని చేజార్చుకోవడంలేదు.
TNN | Updated:
Mar 13, 2018, 07:55PM IST
మహేంద్ర సింగ్ ధోనీ లేని సమయం చూసి సురేశ్ రైనా చెలరేగిపోతున్నాడు. చాలా కాలం తరవాత మళ్లీ భారత టీ20 జట్టులోకి వచ్చిన రైనా.. వచ్చిన అవకాశాన్ని చేజార్చుకోవడంలేదు. దక్షిణాఫ్రికా పర్యటనలో భాగంగా జరిగిన టీ20 సిరీస్&zwnj;లో ఆకట్టుకున్న రైనా.. ఆ తరవాత లంక గడ్డపై ముక్కోణపు నిదహాస్ ట్రోఫీకి ఎంపికయ్యాడు. ఇక్కడ కూడా బాగానే రాణిస్తున్నాడు. సోమవారం శ్రీలంకతో జరిగిన మ్యాచ్&zwnj;లో 15 బంతుల్లో 27 పరుగులు సాధించిన రైనా భారత విజయంలో కీలకపాత్ర పోషించాడు. ఈ స్కోరుతో ధోనీని రైనా దాటేశాడు. అంతర్జాతీయ టీ20 క్రికెట్&zwnj;&zwnj;లో భారత్ తరఫున అత్యధిక పరుగులు సాధించిన ఆటగాళ్ల జాబితాలో ధోనీని వెనక్కి నెట్టిన రైనా.. మూడో స్థానాన్ని ఆక్రమించాడు.
ధోనీ 78 ఇన్నింగ్స్&zwnj;ల్లో 1,444 పరుగులు చేయగా.. రైనా 61 ఇన్నింగ్స్&zwnj;ల్లో 1452 పరుగులు చేశాడు. రైనా ఖాతాలో ఒక సెంచరీ, నాలుగు హాఫ్ సెంచరీలు ఉన్నాయి. ప్రస్తుతం శ్రీలంకలో జరుగుతున్న ముక్కోణపు సిరీస్&zwnj;లో ధోనీకి విశ్రాంతిని ఇవ్వడం రైనా కలిసొచ్చింది. ఇదిలా ఉంటే, టీ20ల్లో భారత్ తరఫున అత్యధిక పరుగులు సాధించిన ఆటగాళ్ల జాబితాలో విరాట్&zwnj; కోహ్లీ అగ్రస్థానంలో ఉన్నాడు. కోహ్లీ 53 ఇన్నింగ్స్&zwnj;ల్లో 1983 పరుగులు సాధించాడు. ఇక రోహిత్&zwnj; శర్మ(1,696 పరుగులు) రెండో స్థానంలో ఉన్నాడు.
ఇక అంతర్జాతీయ టీ20 క్రికెట్&zwnj;లో అత్యధిక పరుగులు చేసిన ఆటగాళ్ల విషయానికి వస్తే.. న్యూజిలాండ్ ఆటగాడు గప్టిల్ అగ్రస్థానంలో ఉన్నాడు. గప్టిల్ 73 ఇన్నింగ్స్&zwnj;ల్లో 2271 పరుగులు చేశాడు. వీటిలో రెండు సెంచరీలు కూడా ఉన్నాయి. రెండో స్థానంలో బ్రెండన్ మెక్&zwnj;కల్లమ్ (న్యూజిలాండ్) ఉన్నాడు. మొత్తం 70 ఇన్నింగ్స్&zwnj;ల్లో మెక్&zwnj;కల్లమ్ 2140 పరుగులు చేశాడు. ఇతడి ఖాతాలో కూడా రెండు సెంచరీలు ఉన్నాయి. ఇక మూడో స్థానంలో కోహ్లీ ఉన్నాడు. ఇక టాప్10లో భారత్ నుంచి కోహ్లీ, రోహిత్ శర్మ మాత్రమే ఉన్నారు. రోహిత్ శర్మ కూడా టీ20ల్లో రెండు సెంచరీలు చేసిన సంగతి తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.